હા, આપણે અહિંસક છીએ જો આપણું હૃદય પ્રેમ અને પ્રાર્થનામાં વહી જાય છે કે. . . જેમના પ્રેમને પ્રતિસાદ મળ્યો નથી, યાત્રાની અધવચ્ચે જેમણે પોતાના સાથી ગુમાવ્યા છે, જેમની શક્તિઓને સાર્થક થવાની તક મળી નથી, જેમનાં કાર્યની મહત્તાનું ક્યારેય પૂરતું મૂલ્ય અંકાતું નથી, પોતાનાં કાર્યો માટે જેમને આભાર કે પ્રશંસાના બે શબ્દો સાંભળવા મળતા નથી, હૃદયની વાત કરી શકાય એવા જેમને મિત્રો નથી, જેઓ ઘણી મહેનત કરે છે ને ઓછું વળતર પામે છે, એ સૌ જીવો માટે જે સકારણ કે અકારણ વ્યથિત છે, મારી પ્રાર્થના એક જ : સર્વ જીવોને શાતા વળો!